کوئٹہ : پاکستان پیپلز پارٹی نا سینئر رہنما (ر) سینیٹر سعید الحسن مندوخیل پارینے کہ اینو پاکستان و قوم ءِ ہرا تنکی و حالیت آک مون تروک ءُ اونا اصل سوب 63A نا غلط انگا فیصلہ ءِ۔ ہندا سوب آن بایدے نن فیصلہ کننگ ناوخت آ آئین وکانود ءِ مون آ تخن‘ ہراتم اسہ غلط ءُ فیصلہ اس مرے تو اوکان گڈ درزن نا کچ غلط انگا فیصلہ غاک اودے درست کننگ کپسہ‘ ہندا غلط انگا فیصلہ غاتا سوب آن ملک و قوم دا دنگ آ سرمسنے۔ میڈیا تون ہیت وگپ کرسا او پارے کہ اینو ملک انا ہر کنڈ اٹ الس فریشان ءِ‘ پاکستان پیپلز پارٹی اولیکود ے آن ہیت وگپ اٹ ویل و باندات آتے ایسر کننگ نا ہیت کریین ولے مذاکرات ناکنڈآ چکار مفننگ ءِ۔ برانز کننگ ہر بندغ نا آئینی وجمہوری حق ءِ ولے برانز اٹ ملکیت آتے خاخر تننگ و الس ءِ فریشان کننگ نا موکل تننگ مفک۔
(آن لائن)
